पिता पुत्रों के खिलाफ मारपीट का मामला दर्ज
भास्कर संवाददाता | मेड़ता रोड
दंपतिसहित बच्चों के साथ मारपीट करने का तीन जनों के खिलाफ घर में घुसकर मारपीट, लज्जाभंग का मुकदमा दर्ज हुआ है।
पुलिस ने प्रकरण में एक युवक को शांतिभंग के आरोप में गिरफ्तार किया है। पुलिस से मिली जानकारी के अनुसार लाई निवासी भैरुलाल प्रजापत ने रिपोर्ट पेश कर बताया कि 27 दिसंबर की शाम करीब सवा छह बजे वह अपनी बहिन रामेश्वरी के घर में प|ी, बच्चों के साथ बैठा हुआ था। इसी बीच आरोपी हरबक्सराम प्रजापत उसके दो पुत्र रामकिशोर, श्रवणराम ने जबरदस्ती घर में घुसकर उसके साथ लाठी, कुल्हाड़ी आदि से मारपीट करना शुरू कर दिया। बीच बचाव करने आई प|ी के साथ भी मारपीट की गई, आरोपियों ने उसकी पुत्री पुत्र के साथ भी मारपीट करते हुए उन्हें भी घायल कर दिया।
पुलिस ने लज्जाभंग, मारपीट का मामला दर्ज करते हुए चोटग्रस्त का मेडिकल करवाया। हैड कांस्टेबल श्रवणराम विश्नोई ने बताया कि शांतिभंग के आरोप में पुलिस ने रामकिशोर प्रजापत निवासी लाई को गिरफ्तार कर सोमवार को उपखंड अधिकारी मेड़ता के समक्ष पेश किया गया।
hin_Deva hin_Deva hin_Deva hin_Deva hin_Deva